 ****

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Cluj** |

**PROIECTUL DECIZIA ETAPEI DE ÎNCADRARE**

**din 23.10.2018**

Ca urmare a solicitării de emitere a acordului de mediu adresate de **S.C. ROMPETROL DOWNSTREAM S.R.L.**, cu sediul în Bucureşti, P-ţa Presei Libere, nr. 3-5, bl. City Gate Northern Tower, et. 2, înregistrată la APM Cluj cu nr. 17120/30.08.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu 21065/29.10.2018 (SIM nr. 496/2018) şi nr., şi a consultărilor desfăşurate în cadrul şedinţei Comisiei de Analiză Tehnică din data de 06.11.2018, că proiectul **“Construire staţie de distribuţie carburanţi „ROMPETROL”, racorduri şi branşamente la utilităţi, organizare de şantier”**, propus a fi amplasat în mun. Cluj – Napoca, str. Traian Vuia, nr. 222 E,F, jud. Cluj, nu se supune evaluării impactului asupra mediului.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. II., la pct. **6 c “Instalaţii de depozitare a produselor petroliere, petrochimice şi chimice, altele decât cele prevăzute în anexa nr. 1”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

 **b)** imobilul studiat este situat în intravilanul municipiului Cluj – Napoca (proprietate privată), nefiind inclus în lista monumentelor istorice şi/sau ale naturii ori în zona de protecţie a acestora, cu folosinţa actuală – teren (curţi construcţii), destinaţia zonei - zonă de activităţi economice cu caracter terţiar şi caracterul zonei – S\_Ei\* - Subzonă de activităţi economice cu caracter industrial – unitate mică de tip industrial, conform Certificatului de urbanism nr. 3079/24.07.2018, emis de Primăria Municipiului Cluj - Napoca;

 **c)** investiţia propusă nu se cumulează cu alte proiecte, în sensul amplificării impactului;

 **d)** realizarea şi utilizarea investiţiei propuse nu implică generarea de emisii semnificative în mediu;

 **e)** nu sunt afectate zone de pădure sau cu folosinţă specială;

 **f)** amplasamentul nu este situat în interiorul sau vecinatatea niciunei arii naturale protejate;

 **g)** proiectul nu va utiliza resurse naturale;

 **h)** în urma executării lucrărilor, deşeurile produse se vor valorifica/elimina prin firme autorizate;

 **i)** la evaluarea proiectului au fost luate în considerare criteriile prevăzute în Anexa nr. II A, coroborat cu cele din Anexa nr. III din Directiva 2014/52/UE;

 **j)** pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

- respectarea proiectului care prevede construirea unei staţii de distribuţie carburanţi auto pe un teren în suprafaţă de 1717,00 mp;

Staţia va cuprinde:

- **instalaţii de depozitare**:

 - **2 rezervoare bicompartimentate,** **cilindrice, orizontale, cu pereţi dubli, montate subteran**, de capacitate 60 mc fiecare, dotate cu instalaţii pentru recuperarea emisiilor de COV şi control automat al cantităţii pentru evitarea unor posibile pierderi;

- volume stocate – 60 (20+40) mc benzină şi 60 (20+40) mc motorină;

- bloc guri aerisire, cu instalaţii şi dispozitiv pentru limitarea emisiilor COV;

 - rezervor aditiv AdBlue, amplasat subteran, de capacitate 10 mc;

- **pompe distribuţie**:

- 3 pompe bifrontale: 2 pompe multiprodus/8 furtunuri – cu sisteme recuperare vapori benzină, debite 4÷40l/min/furtun, 1 pompă motorină/2 furtunuri – debite 10÷130l/min/furtun; cele două pompe multiprodus vor fi acoperite de o copertină metalică (207,55 mp); pompa de motorină cu debit mărit se va amplasa separat, pe insula comună cu gurile de descărcare şi distribuitorul AdBlue;

- **instalaţii de încărcare în instalaţii de depozitare**:

 - cămin cu guri de descărcare (construcţie din beton acoperită cu capac prevăzut cu dispozitiv antiex) şi instalaţie recuperare vapori de benzină;

- **aerisire rezervoare**: realizate pe o structură metalică de susţinere a ţevilor pentru aerisire, h = min. 4 m, cu opritor de flacără;

- **clădire magazin** **P** (143,00 mp): spaţiu vânzare, zonă alimentaţie publică, spaţiu preparări reci, grupuri sanitare pentru personal şi public, birou, două depozite pentru marfă şi spaţii anexe; la exterior este prevăzută o terasă acoperită (24,90 mp), cu posibilitatea de închidere sezonieră cu panouri pliabile;

- **punct aer – apă**: 1 aparat de umflat cauciucuri şi 1 colonetă de apă;

- **totem, steaguri, semnal luminous**;

- **rastel butelii** **250 kg** – soport specific pentru 20 de butelii casnice de GPL cu capacitatea de 12,5 kg fiecare;

- **platformă de gunoi**;

- **staţie alimentare auto electrice**: se va amplasa, în zona semnalizată distinct, un distribuitor pentru alimentarea electrică a automobilelor electrice sau hybrid

- **utilităţi**: alimentarea cu apă se va realiza din reţeaua publică de distribuţie; evacuarea apelor uzate menajere se va face în reţeaua publică de canalizare menajeră; apele pluviale potenţial impurificate, preepurate prin intermediul unui separator de hidrocarburi, cât şi apele pluviale convenţional curate colectate de pe amplasament vor fi descărcate în reţeaua publică de canalizare; indicatorii de calitate ai apelor subterane din zona amplasamentului vor fi monitorizaţi prin două foraje de hidroobservaţie; alimentarea cu energie electrică se va face din reţeaua naţională; încalzirea spaţiilor se va face electric;

**-** amplasarea organizării de şantier se va face în incinta amplasamentului;

**-** evitarea depozitării materialelor de construcţii/utilajelor/deşeurilor pe terenurile din jurul amplasamentului;

**-** ȋnainte de ȋnceperea săpăturilor la fundaţii, suprafaţa terenului se va curăţa şi nivela cu pante de scurgere pentru a nu permite stagnarea apelor din precipitaţii;

**-** utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate;

**-** luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

**-** evitarea ocupării de terenuri suplimentare faţă de cele incluse ȋn proiect;

**-** depozitarea pe suprafeţe minime a volumelor rezultate din decopertări şi săpături;

**-** manipularea materialelor de construcţii se va face numai ȋn spaţiul destinat lucrărilor;

**-** manipularea volumelor de pământ excavat numai ȋn spaţiul destinat lucrărilor;

**-** pentru apele uzate fecaloid – menajere provenite din organizarea de şantier se vor folosi toalete publice din zonă sau se vor instala toalete ecologice ȋn punctul de lucru;

**-** fumatul sau focul deschis sunt interzise ȋn locurile ȋn care sunt depozitate, manipulate sau utilizate substanţe periculoase: combustibili lichizi (motorină), solvenţi inflamabili sau alte materiale cu frază de risc, precum şi ȋn toate locurile ȋn care există pericol de incendiu sau explozie;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

**-** stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

**-** asigurarea unei umidităţi adecvată a materialului excavat/transportat/ȋmprăstiat;

**-** soluţia umectării se va avea ȋn vedere şi la nivelul drumurilor parcelelor neasfaltate, prin aceasta asigurându-se o reducere considerabilă a debitelor de particule emise ca urmare a traficului utilajelor sau a acţiunii vântului;

**-** evitarea desfăşurării lucrărilor cu emisii de praf ȋn perioade cu vânt puternic;

**-** mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;

**-** circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;

**-** diminuarea la minimum a ȋnălţimilor de descărcare a materialelor;

**-** evitarea pierderilor de materiale de construcţie din utilajele de transport;

**-** respectarea căilor de acces pentru utilaje şi mijloace de transport;

**-** folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** realizarea obiectivului utilizând variante de construcţie moderne, cu generare minimă de deşeuri;

- se interzice depozitarea deşeurilor de orice fel în mod neorganizat pe sol;

**-** gestionarea corespunzătoare a deşeurilor tehnologice provenite din lucrările efective legate de instalaţiile care se vor amplasa şi a deşeurilor menajere provenite de la personalul care va efectua lucrările de construire;

**-** valorificarea/eliminarea tuturor deşeurilor rezultate din lucrări prin firme specializate şi autorizate;

**-** depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;

**-** se vor evita orice scurgeri accidentale pe sol;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* reducerea vitezei de circulatie a vehiculelor grele pentru transportul materialelor şi echipamentelor;

**-** realizarea de spaţii verzi cu plantaţii corespunzătoare pe suprafeţele libere neocupate cu circulaţii, parcaje şi platforme funcţionale;

**-** refacerea la starea iniţială a terenurilor ocupate temporar, la finalizarea lucrărilor;

**-** respectarea condiţiilor impuse prin actele de reglementare emise de alte autorităţi

**-** titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

**- conform Ordinului 1798/2007, cu modificările şi completările ulterioare, la finalizarea investiţiei şi înainte de punerea în funcţiune a obiectivului aveţi obligaţia solicitării şi obţinerii autorizaţiei de mediu.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**

**dr. ing. LIANA MURESAN**

 **Şef serviciu AAA,**

 **ing. Anca Cîmpean**

 Întocmit,

 **cons. Gabriela Iscru**

08.11.2018, ora 12.00